Ennigaldi-nanna

Ennigaldi-nanna fuit principissa et sacerdos Chaldaea, quae saeculo VI a.C.n. vixit et praesertim tamquam custos antiquissimi musei in mundo commemoratur.

 Vita 
Ennigaldi-nanna filia Nabonidi regis Chaldaeorum (quod regnum etiam Imperium Neobabylonicum dicitur) fuitWeiershäuser, F., Novotny, J., Lentini, G. 2020. The Royal Inscriptions Of The Neo-Babylonian Empire, Volume 2: The Royal Inscriptions of Amēl-Marduk (561–560 BC), Neriglissar (559–556 BC), and Nabonidus (555–539 BC), Kings of Babylon (Eisenbrauns; University Park, Pennsylvania), [p. 165] (lege hic) et soror illius BalthasarisW. H. Shea (1982), "Nabonidus, Belshazzar, and the Book of Daniel: An Update." Andrews University Seminary Studies 20 (2): 133–49. (lege hic). qui in capite quinto (convivium Balthasaris) et octavo Libri Danielis nominatur. Nomen eius etiam Bel-shalti-Nannar legebatur.C. L. Woolley, Excavations at Ur. A Record of Twelve Years’ Work (Novi Eboraci: Thomas Y. Crowell, 1965). (lege hic).

Anno secundo Nabonidi, seu 554 a.C.n., tamquam summa sacerdos dei Sin in urbe Ur instituta est, quo tempore nomen Sumericum En-nigaldi-nannae accepit, nomen autem eius Accadicum, quo antea usa erat, ignoratur. Circa a. 530 a.C.n.Wherry, F.F. & Schor, J.B. (ed.) 2015. The SAGE Encyclopedia of Economics and Society. SAGE Publications. museum in Ur condidit, in quo antiquitates variae Mesopotamiae osservarentur, additis explicationibus bilinguibus (Sumericis et in dialecto quodam Semitico) in cylindris fictilibus scriptura cuneiformi exaratis. Quod museum tamquam omnium antiquissimum haud raro habeturWalhimer, M. 2015. Museums 101. Rowman & LittlefieldCohen, R. 2022. Making History: The Storytellers Who Shaped the Past. Simon & Schuster.. 

 Commemoratio 
Spinatrypa ennigaldinannae brachiopodum Devonicum in eius honorem nominatum est.Halamski, A.T., Baliński, A. & Koppka, J. 2022. Middle Devonian brachiopods from northern Maïder (eastern Anti-Atlas, Morocco). Annales Societatis Geologorum Poloniae, 92 (1): 1–86. (lege hic).

 Notae 

Categoria:Antiquus Oriens Medius
Categoria:Babylonii
Categoria:Incolae Mesopotamiae antiquae
Categoria:Mesopotamia